open-index/open-wikipedia-markdown huggingface dataset:
Wim Hof

**Wim Hof** (født i Sittard, 20. april 1959) er en nederlandsk mann, mest kjent under tilnavnet **Ismannen**. Han holder tjueseks ulike verdensrekorder, inklusiv en verdensrekord for det lengste isbadet.Han har også klatret opp Mount Kiliamanjaro uten noen annen bekledning enn en shorts. I 2007 prøvde han, men feilet i å klatre opp Mount Everest i samme bekledning som når han klatret opp Kiliamanjaro. 

Wim Hof brøyt sin forrige verdensrekord ved å være neddykket i 1 time og 12 minutter på utsiden av the Rubin Museum of Art i New York City 26. januar 2008. Kvelden i forveien gjorde han det samme på tv-showet *[[Today Show]]*. Dr. Kenneth Kamler fulgte med på hendelsen for å prøve å forklare effekten av å bruke tantrisk meditasjonsteknikk, Tummo, som går ut på å få kroppen til å produsere mer varme. Tummo har vært praktisert av tibetanske munker. Hof skal visstnok være den eneste ikke-tibetanske personen i verden som mestrer akkurat denne formen for meditasjon.

Hof har satt en rekke verdensrekorder. I 1999 løp han barføtt en halvmaraton 160 kilometer nord for polarsirkelen. Tre år senere, i 2002, satt han nok en verdensrekord da han svømte 80 meter under isen, bare iført badebukse.

## Referanser


## Eksterne lenker
* 
* 
* Rubin Museum of Art Event Calendar
* Iceman on Everest: 'It Was Easy'
Walther Modell 4

**Walther Modell 4** er en tysk halvautomatisk pistol      
   
## Historikk
Walther Modell 4 ble produsert av Carl Walther GmbH. Rett før den første verdenskrig ønsket den tyske hæren et nytt og bedre håndvåpen enn det som var tilgjengelig. Carl Walter Waffen tok modell 3 og gjorde den større. Straks pistolen var i tjeneste under den første verdenskrig ble den populær blant soldatene i skyttergravene.

## Produksjon
Pistolen ble produsert mellom 1910 og 1929, og det ble laget omtrent 500,000 modell 4. I mai 1915 bestilte den tyske regjeringen 250,000 eksemplarer.

## Referanser


## Eksterne lenker
* Walther model 4
* The Walther Model 4
* Walther Models 4 and 7
Stadskanaal

**Stadskanaal** er en by og en kommune i Nederland, i provinsen Groningen. Den har 33&nbsp;865 innbyggere og er 119,96&nbsp;km² stor.

Staadskanaal er et relativt ungt område. 11. februar 1765 besluttet borgemesteren i byen Groningen å grave en kanal mellom Ter Apel og Groningen. Ettersom Groningen tradisjonelt var den eneste ekte byen i Nordøst-Nederland, mente man med «byen» byen Groningen. Derfor fikk kanalen navnet *Stadtskanaal* (Bykanalen). Allerede i 1815 var kanalen ferdig med vanntårn. I 1856 var bykanalen ferdig. Langs kanalen ble det bygd hus, som til sammen ble en landsby ved navn *Stadskanaal*. 

I 1870 ble den nederlandske komponisten Cornelis Dopper født i Stadskanaal.

## Vennskapsbyer
*  Lillienthal ved Bremen, Niedersachsen
*  Bielsko-Biała i nærheten av Kattowitz, Schlesien

## Referanser


## Eksterne lenker
*
Oswald Herzog

**Oswald Herzog** (1881–1939) var en tysk billedhogger og maler som assosieres til abstrakt ekspresjonisme.

Han var aktivt med i Arbeitsrat für Kunst og Novembergruppen omkring 1918.

Herzog ble også erklært entartet av nazistyret i tilknytning til utstilingen i München i 1937.

Arbeider av ham blir fortsatt vist i Tyskland.

## Referanser


## Eksterne lenker
*
Den italienske riviera

**Den italienske riviera** (italiensk: *Riviera ligure*) eller *den liguriske rivieraen* (ligurisk: *Rivêa lìgure*) utgjør, sammen med den franske riviera (fransk: *Côte d’Azur*), den smale kyststripen Rivieraen. Den omfatter i Italia kyststripen som ligger mellom Det liguriske hav og fjellkjeden som dannes av De maritime Alper og Appenninene. Det vil si kysten vest og øst for Genova. I lengderetningen strekker den seg fra den franske grensen og og den franske rivieraen nær Ventimiglia (et tidligere tollsted) østover til Capo Corvo (også kjent som Punta Bianca), som markerer den østlige enden av La Spezia-bukten og ligger nær den regionale grensen mellom Liguria og Toscana. Området mellom Genova og Toscana-kysten blir kalt *Riviera di Levante*, mens området mellom Genova og den franske grensen blir kalt *Riviera di Ponente*. Den italienske rivieraen omfatter dermed nesten hele kystlinjen i Liguria. Historisk sett strakte rivieraen seg lenger mot vest, gjennom det som nå er fransk territorium så langt som Marseille.

Den italienske rivieraen krysser alle de fire liguriske provinsene og hovedstedene Genova, Savona, Imperia og La Spezia, med en total lengde på omtrent 350 km. Den er vanligvis delt inn i en vestlig del, *Riviera di Ponente*, og en østlig del, *Riviera di Levante*, der delingspunktet er toppen av den liguriske buen ved Voltri. Den har omtrent 1,6 millioner innbyggere, og mesteparten av befolkningen er konsentrert i kystområdet. Det milde klimaet tiltrekker seg en aktiv turisthandel til de mange kyststedene, som omfatter Alassio, Bonassola, Bordighera, Camogli, Cinque Terre, Lerici, Levanto, Noli, Portofino, Porto Venere, Santa Margherita Ligure, Sanremo, San Fruttuoso og Sestri Levante. Det er også kjent for sin historiske tilknytning til internasjonale kjendiser og kunstneriske besøkende; forfattere og poeter som Percy Bysshe Shelley, Lord Byron, Ezra Pound og Ernest Hemingway ble inspirert av Ligurias skjønnhet og ånd. I nyere tid har mange Hollywood-skuespillere valgt å tilbringe ferie her, blant dem Lady Gaga, Chris Hemsworth, Helen Mirren, Antonio Banderas og Sylvester Stallone.

Som turistsenter drar den italienske riviera nytte av over 300 soldager i året, og er kjent for sine strender, fargerikt malte byer, naturmiljø, mat og luksusvillaer og hoteller, samt for sine populære feriesteder, store yacht- og cruiseområder med flere marinaer, festivaler, golfbaner, seiling, fjellklatring og naturskjønn utsikt over århundregamle gårdshus og hytter.

Industrier er konsentrert i og rundt Genova, Savona og langs kysten av La Spezia-bukta. Genova og La Spezia har Italias ledende verft; La Spezia er Italias viktigste marinebase, og Savona er et viktig senter for den italienske jernindustrien. Kjemisk industri, tekstilindustri og næringsmiddelindustri er også viktig.

## Referanser


## Eksterne lenker
*
Åfjord (tettsted)

**Åfjord**, også kjent som **Å**, er et tettsted i Åfjord i Trøndelag. Kommunens administrasjonssenter ligger på Årnes lengst øst i tettstedet.

Tettstedet har  innbyggere per 1. januar , og danner en sammenhengende bebyggelse langs den 2,5 kilometer lange strekningen med Monstad i den vestre enden, Vassneset i midten og Årnes i øst.

Tettstedet har fått navn etter den opprinnelige gården *Å*, tidligere skrevet «Aa», senere kalt «Prestegården». Navnet «Å» (gammelnorsk: *Ár*), først nevnt i 1329 som «a *Aom*», kommer av flertallsformen av *á*, som betyr å eller liten elv, sannsynligvis fordi to elver møtes nedenfor gården. I 1917 ble en ny rettskrivning innført slik at navnet «Aa» ble skrevet «Å». 13. juli 1934 ble det bestemt ved kongelig resolusjon at kommunenavnet «Å» skulle endres til «Åfjord». Navnet «Å», som tidligere var kommunens navn, ble siden brukt om området og tettstedet rundt Åfjord kirke, som står på grunnen til den opprinnelige gården Å.

## Litteratur
Bueng, Helge. *En samfunnsbygger runder hundre : Åfjord sparebank 1902-2002* En omfattende skildring av økonomi og samfunnsutvikling i kommunen.

## Referanser
Flying (tidsskrift)

**FLYING** er et tidsskrift om fly og flyging på engelsk utgitt i New York USA.
 
Det er utgitt siden 1927, først under opprinnelige navnet: «Popular Aviation». Det leses av flygere, flyeiere og ledere og ansatte i flyorienterte firmaer, myndigheter og organisasjoner. Ifølge utgiveren, Hachette Filipacchi Media U.S., Inc, New York, USA er bladet det amerikanske flybladet med størst løssalg og abonnement både i USA og internasjonalt.

Bladet dekker meget godt stoff om småfly, mindre rutefly og privatjetfly. Det er vel andre blad som dekker jagerfly, større rutefly og modellfly bedre.

I reklamen kalles bladet verdens mest og videste leste flyblad./«The World’s Most Widely Read Aviation Magazine.» 

* Utgiver: Dick Koenig
* Redaktør: J. Mac McClellan
* Utgis hver måned med 3 ekstra spesialnummer årlig.
* Antall lesere: 1.2 million.
* Leserkjønnratio, hankjønn/hunkjønn: 98% to 2%
* Gjennomsnittsalder: 51

:*Kilde: [https://web.archive.org/web/20070927102658/http://www.hfmus.com/HachetteUSA/Page.asp?Site=Flying&Page=Overview Flying Media Kit (accessed December 10, 2006)]*

## Se også
Faste spaltister:
* Gordon Baxter
* Len Morgan
* Peter Garrison

## Eksterne lenker
* Bladets hjemmeside
Helge Øystein Pharo

**Helge Øystein Pharo** (født 29. desember 1943) er en norsk historiker og professor emeritus i internasjonal historie ved Universitetet i Oslo. 

Han er cand. philol. fra UiO med historie hovedfag. I 1978 ble han førsteamanuensis i historie ved UiO, dr. philos. i 1988 og ble deretter utnevnt til professor i internasjonal historie. I 2002 ble han tildelt Fridtjof Nansens belønning for fremragende forskning.

Han har skrevet og vært redaktør for en rekke publikasjoner innen emner som bistandshistorie og norsk utenrikspolitikks historie. Han har blant annet forsket på europeisk integrasjon, utviklingshjelp, Marshallplanen og norsk utenriks- og sikkerhetspolitikk.

Han var styreleder for Institutt for fredsforskning (PRIO) 1999–2003 og er medlem av Det Norske Videnskaps-Akademi og Det kongelige danske Selskab for Fædrelandets Historie.

Pharo er også kjent som friidrettsutøver med NM-gull på 800 meter i 1964, og har deltatt i 26 landskamper i friidrett.

## Bibliografi
* *The Aid rush – aid regimes in Northern Europe during the Cold War* (Helge Ø. Pharo and Monika Pohle Fraser (eds.)) 2008 ISBN 978-82-7477-293-9 (vol. 1) ISBN 978-82-7477-380-6
* *Norsk utenrikspolitikks historie – B. 5 : Kald krig og internasjonalisering 1949-1965* (Knut Einar Eriksen og Helge Øystein Pharo) ISBN 82-00-22894-0 (b. 5) 
*
* *Historiker og veileder – festskrift til [[Jakob Sverdrup]]*, Trond Bergh og Helge Ø. Pharo (red.). 1989 ISBN 82-10-03243-7
* *Hjelp til selvhjelp – det Indisk-norske fiskeriprosjektets historie 1952-72* 1986 B. 1 : Perioden 1952-60. B. 2 : Perioden 1960-72. ISBN 82-7002-025-7 (b. 1) ISBN 82-7002-030-3 (b. 2) Doktoravhandling
* *Vekst og velstand – norsk politisk historie 1945-1965* (Sammen med Trond Bergh) 1981 ISBN 82-00-05522-1
* *Internasjonal politikk 1941-1955* (sammen med Bjørn A. Nordahl) 1972 ISBN 82-00-01140-2

## Referanser


## Eksterne lenker
Vickleby

**Vickleby** er et tettsted på sørlige Öland i Mörbylånga kommune i Kalmar län i Sverige. Tettstedet har kirke, skole og privat kurssted ved Bo Pensionat (bygd ca. 1910). Stedet er kjent som tilholdssted for kunstnere og har en rekke gallerier. Et nedlagt meieri helt vest i tettstedet er idag serveringssted *(Mejeriet)* og tilholdssted for turister og fastboende. I 2010 hadde tettstedet 320 innbyggere.

Rundt pensjonatet oppstod kunstretningen Vicklebyskolan under andre verdenskrig, hvor William Nording og Arthur Percy var sentrale i kretsen av kunstnere og intellektuelle.

Vickleby Kirke er en steinkirke fra midten av 1100-tallet. Kirkebyen Vickleby har et vakkert sentrum med en 800 meter lang, frodig gate langs hager, parker og maleriske hus. Rundt tettstedet står en rekke vindmøller. Capellagården er fortsatt håndverkerskole for kunsthåndverkere, grunnlagt av kunstneren Carl Malmsten.

Vickleby ligger inntil Södra Ölands kulturlandskap, som er et vernet kultur- og naturlandskap med alvar-landskap, og som står på UNESCOs verdensarvliste.

## Referanser


## Eksterne lenker
* Svenska kyrkan: Vickleby kyrka.
Miloš Šarčev

**Miloš Šarčev** (serbisk: Милош Шарчев; født 17. januar 1964) er IFBB-kroppsbygger fra Bečej i Serbia. Han er eier av den kjente Koloseum Gym i Fullerton i California.

## Referanser


## Eksterne lenker
* 
* 
* Koloseum Gym's nettside 
* Koloseum Nutritional Sciences
Bjørn Tore Kjølholt

**Bjørn Tore Kjølholt** (født 1972) er en norsk blogger, organisasjonsarbeider, foredragsholder og lokalpolitiker (MDG). Han har deltatt og vunnet to forskjellige realityserier (som den første i Norge). Først gang var i 2003, da han vant Farmen, og andre gangen i 2013 da han vant *[[Robinsonekspedisjonen]]*.

Han er også en ivrig fisker og driver sjøørretbloggen Rosareke.no.

## Reality
I 2003 vant Kjølholt andre sesong av *[[Farmen]]* da han slo Aslaug Moi Frøysnes i finalen. Premien han mottok var en bil til en verdi av &nbsp;kr og et hus til en verdi av en million kroner. Finalen ble sett av nesten 1,27 millioner.

I 2013 deltok han i *[[Robinsonekspedisjonen]]*. Dette var en sesong tiltenkt tidligere Robinson-deltakere og deltakere fra andre reality-serier som hadde gjort seg spesielt bemerket. Den hadde undertittelen *Paradise vs Robinson* og var i utgangspunktet lagt opp som en rivalisering mellom tidligere Robinson-deltagere og tidligere deltakere av *[[Paradise Hotel (Norge)|Paradise Hotel]]*. Etter noen dager kom det inn seks tidligere deltakere fra *[[Farmen]]* og 71 grader nord (Blant dem Kjølholt). Disse skulle være utfordrere og utgjorde et tredje lag inntil medlemmene av det svakeste laget ble fordelt på de to sterkeste lagene. Kjølholt sikret seg første finaleplass etter at han sto lengst på planken under den første konkurransen i semifinalen. Han slo deretter Carl Eliassen, fra ''Paradise Hotel''*,* i finalen med en stemmes overvekt (6 av 11) og sikret seg dermed tittelen som «Årets Robinson» og en premie på 300 000 skattefrie kroner.

Med seieren i 2013 ble han den første i Norge til å vinne to realityserier.

I 2004 deltok han i underholdningsprogrammet *[[Test Nasjonen]]* på NRK.

## Bakgrunn
Kjølholt er født og oppvokst i Hvaler kommune i Østfold, men har også bodd i Hemsedal og Fredrikstad.

Han er nevø til Høyre-politikeren Ole Kristian Kjølholdt, og oldebarnet til Venstre-politikeren Ole Kristian Hansen.

Han drev med salg av snowboard og hadde eget firma før sin inntreden i *Farmen*. Han har senere drevet egen salg- og markedsføringsvirksomhet gjennom Kjølholt salgstjenester. Han virker som tilsynsvakt for Oslofjorden Friluftsråd og er ansatt som prosjektleder i Norges Jeger- og Fiskerforbund. Han har engasjert seg innen spørsmål om sjøørretsfiske og biologisk mangfold, både som foredragsholder, kursholder og fiskeguide.

Kjølholt er folkevalgt representant i Hvaler kommune for MDG, og var partiets toppkandidat i kommunevalget i 2019. Han har også vært aktiv i Naturvernforbundet.

## Referanser
Heinrich Maria Davringhausen

**Heinrich Maria Davringhausen** (født 21. oktober 1894 i Aachen, død 13. desember i Cagnes-sur-Mer (forstad til Nice) 1970) var en tysk maler og i en periode også billedhogger, som assosieres til den nye sakligheten.

Hans kunst ble allerede fra 1933 erklært som uønsket, og han fikk fikk utstillingsforbud etter beslag av en mengde verker. Beslagsprotokollen nevner 8.

## Referanser


## Litteratur
* Eimert, Dorothea (1995). * Heinrich Maria Davringhausen 1894 – 1970.* Köln.
* Michalski, Sergiusz (1994). *New Objectivity*. Cologne: Benedikt Taschen. ISBN 3-8228-9650-0
* Schmied, Wieland (1978). *Neue Sachlichkeit and German Realism of the Twenties*. London: Arts Council of Great Britain. ISBN 0-7287-0184-7

## Eksterne lenker
* http://www.davringhausen.com
Vlade Divac

**Vlade Divac** (født 3. februar 1968 i Prijepolje) er en tidligere serbisk basketballspiller.

Med sine 216&nbsp;cm og ca. 120&nbsp;kg var Vlade Divac en av de første europeiske spillere som spilte i NBA.
Han ble draftet i av Los Angeles Lakers i 1989 og har spilt 16 sesonger i NBA etter det. Han var NBA All Star spiller i 2001 og er også den 4. beste blokkeren i NBAs historie.

## EM-medaljer
* EM 1987 Hellas: **Bronse** i basketball med SFR Jugoslavia
* EM 1989 Jugoslavia: **Gull** i basketball med SFR Jugoslavia
* EM 1991 Italia: **Gull** i basketball med SFR Jugoslavia
* EM 1995 Hellas: **Gull** i basketball med Rest-Jugoslavia
* EM 1999 Frankrike: **Bronse** i basketball med Rest-Jugoslavia

## VM-medaljer
* VM 1986 Spania: **Bronse** i basketball med SFR Jugoslavia
* VM 1990 Argentina: **Gull** i basketball med SFR Jugoslavia
* VM 2002 USA: **Gull** i basketball med Rest-Jugoslavia

## OL-medaljer
* OL 1988 Seoul: **Sølv** i basketball med SFR Jugoslavia
* OL 1996 Atlanta:  **Sølv** i basketball med Rest-Jugoslavia

## Referanser


## Eksterne lenker
* 
* 
* 
*  Vlade Divac Player Profile InterBasket
Rasa Drazdauskaitė

**Rasa Drazdauskaite** (født 1981) er en friidrettsutøver fra Litauen. Hun konkurrerer innen langdistanseløp, og deltok i maraton for Litauen i sommer-OL i 2008.

## Referanser


## Eksterne lenker
*
Hans Siebert von Heister

**Hans Siebert von Heister** (født 1888 i Düsseldorf, død 1967 i Berlin) var en tysk tegner, maler og skribent.

Heister studerte først rettsvitenskap og kunsthistorie før han begynte med kunst. Lærere var Lovis Corinth og Konrad von Karloff.

Han ble med i Novembergruppen fra 1919. Fra 1921 ble det mest arbeide for aviser og tidsskrifter. Han ble regnet som entartet av det nasjonalsosialistiske styret. ett bilde finnes nevnt i beslagslisten.

Etter krigen klarte han seg som maler og skribent. Maleriene karakteriseres som «avlegger» av den ekspresjonistiske stilen, og er fargerike, ofte med stiliserte gjenkjennbare elementer. Mye av innholdet i bildene blir oppfattet som religiøse overtoner.

## Referanser
Liste over skipsforkortelser

**Liste over skipsforkortelser** omfatter koder på to eller flere bokstaver som er sammensatt som en forkortelse for hva slags skip det er. Et eksempel er skipet SS «Norway», der SS betyr steamship.

Det finnes særnorske navneprefiks, og internasjonale navneprefiks.
## Norske

*D/S Dampskip
*H/B Hvalbåt 
*SK/S Skoleskip
*M/K Motorkutter
*M/KR Motorkrysser
*B/F Bilferge
*KV Kystvakt
*T/S tankskip
*R/S Redningsskøyte
*TUG Taubåt
## Internasjonale

## Militære
Bjarne Andre Myklebust

**Bjarne Andre Myklebust** (født 1972) er en norsk journalist og redaktør som har vært ansatt i NRK siden midten av 2000-årene. Han har siden 2016 hatt stillingen som distribusjonssjef i NRK. Han har tidligere vært nettsjef og redaktør for nrk.no og yr.no.

Myklebust er fra Skedsmo. Han startet yrkeskarrieren som programleder og som etterhvert som redaktør i lokalradiostasjonen Radio Nero på Lørenskog.

I 2008 fikk han prisen som «Beste nyskapende redaktør» av Oslo Redaktørforening. I juryen satt Kjersti Løken Stavrum, Hans-Christian Vadseth, Thomas Spence, Elin Ørjasæther og Kåre Valebrokk. De pekte spesielt på suksessen med værtjenesten yr.no som bidro til NRKs vekst. yr.no er et samarbeid mellom NRK og Meteorologisk institutt og har over 3 millioner unike brukere i uken.

I 2014 ble Myklebust kåret som den mest innflytelsesrike personen innenfor den «nye TV-industrien» i Norden av VOD Professional.com. Bransjemagasinet la vekt på hans langvarige engasjement for å bruke internett som plattform for moderne distribusjon av TV-innhold. Myklebust toppet listen igjen i 2015.

## Referanser
Oregon State University

** Oregon State University ** er et delstatseid universitet i Corvallis i delstaten Oregon, USA, med en liten underordnet campus i Bend. Det ble opprettet i 1868 som land-grant-universitet ved navn *Corvallis State Agricultural College*, men går tilbake til *Corvallis Academy* (1856) som var metodistisk. Fra 1890 gikk det under navnet *Oregon Agricultural College*, og fra 1927 *Oregon State Agricultural College*.

Dagens navn og universitetsstatus ble tildelt i 1961. Universitetet rangeres meget høyt og har flere fagtilbud enn noe annet lærested i Oregon.

Ved universitetet var det 19&nbsp;362 studenter og 1&nbsp;166 vitenskapelig ansatte i 2006, og samme året var skolepengene US$ 5&nbsp;643 for studenter folkeregistrert i delstaten. Studiene gis opp til doktorgradsnivå.

Universitetet har 12 colleger og to skoler, som per 2008 omfatter:
*College of Agricultural Sciences
*College of Education
*College of Health and Human Sciences
*University Honors College 
*Oregon State University College of Engineering
*College of Veterinary Medicine
*College of Oceanic and Atmospheric Sciences
*Defense Education College (ROTC)
*College of Liberal Arts
*Graduate School
*Oregon State University College of Science
*College of Pharmacy
*College of Forestry
*College of Business

Fagkretsen er svært bred med humanistiske, tekniske og sosialvitenskapelige fag. Spesialiteten er naturvitenskapelige og teknologiske fag, med tilbud innen blant annet en mengde landbruksfag og matrelaterte tilbud, oseanografi, skogbruksfag, økologi, kjernefysikk, biokjemi og helsefag.

## Forskning og bibliotektilbud
Forskningsinstitusjonene og -anleggene omfatter blant annet:
* O. H. Hinsdale Wave Research Laboratory
* OSU Food Innovation Laboratory, Portland, OR
* OSU Seafood Laboratory, Astoria, OR
* Hatfield Marine Science Center
* McDonald-Dunn Research Forest
* OSU Radiation Center

Biblioteket *Valley Library* ble fullført i 1999 og har over 1,9 millioner titler.

## Referanser


## Eksterne lenker
*
Pace University

**Pace University** er et privat, ikke-kommersielt universitet med flere campuser i New York og i Westchester County i NY, USA. Universitetet tilbyr også MBA i Shanghai, Kina.

Universitetet ble opprettet i 1906 som en praktisk business-skole for begge kjønn. Pace-kursene innen regnskapslære og praktisk økonomi ble svært populære i mellomkrigstiden. I 1947 fikk Pace Institute status som college, og anskaffet sitt første campusområde i på nedre Manhattan i 1951. I 1966 la visepresident Hubert Humphrey til rette for opprettelsen av One Pace Plaza Civic Center.

Universitetsstatusen ble tildelt i 1973. ved 100-årsjubileet i 2006 talte tidligere president Bill Clinton ved universitetet, og ble utnevnt til æresdoktor. Under Terrorangrepet 11. september 2001 mistet Pace 4 studenter og 40 alumni, i området rundt World Trade center som ligger bare fire kvartaler unna hovedcampus.

Det er ni skoler og colleger ved Pace University i 2008:
* Dyson College of Arts & Sciences (1966) - 3&nbsp;370 studenter
* Lienhard School of Nursing (1966) - 703 studenter
* Lubin School of Business (1906) – 4&nbsp;146 studenter
* School of Education (1966) – 2&nbsp;548 studenter
* Pace University School of Law (1976) – 793 studenter
* Seidenberg School of Computer Science & Information Systems (1983)  - 1&nbsp;350 studenter
* Pforzheimer Honors College (2003)
* College of Adult & Continuing Education (1968)
* World Trade Institute of Pace University (1997)

Pace University School of Law, Pace Graduate Center, Environmental Center, og Mortola Library, ligger alle i  Westchester County 30-40 minutter nord for Manhattan.

Ved universitetet var det 13&nbsp;463 studenter fra 129 land, og 1&nbsp;190 vitenskapelig ansatte i 2006. Samme året var skolepengene US$ 30&nbsp;086 for alle laveregrads studenter. Studiene gis opp til doktorgradsnivå. Den etniske sammensetningen er bred, med 11&nbsp;% asiater, 12&nbsp;% svarte og 13&nbsp;% hispanics. Alumnien har 118&nbsp;500 medlemmer.

Pace Library har i alt 795&nbsp;000 titler.

## Referanser


## Eksterne lenker
* 
* Pace University fast facts
Elias Bredsdorff

**Elias Lunn Bredsdorff** (født 15. januar 1912, død 8. august 2002) var en dansk forfatter og litteraturhistoriker.

Bredsdorff ble student fra Roskilde Katedralskole i 1930. Han var formann for Studenterrådet ved Københavns Universitet i 1933-1934, og for Studentersamfundet i 1934-1935. 1935-1939 var han også medlem av Frisindet Kulturkamps bestyrelse.

Under 2. verdenskrig ble Elias Bredsdorff aktiv i motstandsmann, og sammen med Kate Fleron, redaktør av organisationen «Frit Danmark»s illegale blad.

Han var Queen Alexandra Lecturer ved University College London 1946-1949, lecturer in Danish ved University of Cambridge 1949-1960, Reader in Scandinavian Studies og Head of Department samme sted 1960-79.

I 1964 tok Bredsdorff doktorgraden ved Københavns Universitet. I 1975 ble han medlem av danske Videnskabernes Selskab og i 1983 nestformann i Dansk Forfatterforening. 

Elias Bredsdorff gjorde en stor innsats for å fremme interessen for dansk litteratur i utlandet, og utga flere bibliografier og antologier i engelsk oversettelse.

## Litteratur
* *[[Hans Christian Andersen]]: an introduction to his life and works*. 1987
* *Sir [[Edmund Gosse]]’s Correspondence with Scandinavian Writers*. London 1960.

## Priser og utmerkelser (utvalg)

Fra 1996 mottok han Statens Kunstfonds hædersydelse.

## Se også
* Kulturradikalisme

## Referanser

## Eksterne lenker
*
Stenodactylus

* *Stenodactylus affinis*
* *Stenodactylus arabicus*
* 
* *Stenodactylus grandiceps*
* *Stenodactylus khobarensis*
* *Stenodactylus leptocosymbotus*
* *Stenodactylus petrii*
* *Stenodactylus pulcher*
* *Stenodactylus slevini*
* *Stenodactylus sthenodactylus*
* *Stenodactylus yemenensis* 

***Stenodactylus*** er en slekt av gekkoer.

De fleste artene lever i de tørre strøkene i Sørvest-Asia, men det er også to arter i Nord-Afrika. Disse gekkoene har ikke festeskiver på tærne, men har i stedet tynne tær med kraftige klør. De klatrer ikke så mye, men lever både på hard mark, og løs sand i ørkener.
## Eksterne lenker
*
Old Dominion University

** Old Dominion University** er et delstatseid universitet i Norfolk i delstaten Virginia, USA. Det ble opprettet i 1930 som en avdeling under College of William and Mary. I 1956 startet tildelingen av bachelorgrader, og i 1962 ble *Old Dominion* en selvstendig institusjon med universitetsstatus.

Skolene og collegene er:
* College of Arts and Letters  
* College of Business and Public Administration  
** Maritime Institute
* Darden College of Education  
* Batten College of Engineering and Technology  
* College of Health Sciences  
* Honors College  
* College of Sciences  
* University College

Ved universitetet var det 21&nbsp;625 studenter og 1&nbsp;017 vitenskapelig ansatte i 2006, og samme året var skolepengene US$ 6&nbsp;107 for studenter folkeregistrert i delstaten. Studiene gis opp til doktorgradsnivå.

Ved Maritime Institute gis det utdanning på høyt nivå innen maritim ledelse, logistikk og havneledelse, med basis i utvekslings- og forskningsprogrammer sammen med den store havnen i Norfolk.

## Forskning og biblioteker
Det drives meget avansert forskning ved universitetet, blant annet i samarbeid med NASA. Forskningsinstitusjonene underlagt *Old Dominion* er:
* Applied Research Center  
* Center for Advanced Ship Repair and Maintenance  
* Center for Coastal Physical Oceanography  
* Center for Continuing Engineering Education  
* Center for Global Business and Executive Education  
* Center for Real Estate and Economic Development  
* Dental Hygiene Research Center  
* Economic Forecasting  
* Frank Reidy Research Center for Bioelectrics  
* International Maritime, Ports and Logistics Management Institute  
* Langley Full-Scale Wind Tunnel  
* Laser & Plasma Engineering Institute  
* Maglev Development Project  
* Military Career Transition Program  
* NASA Langley Research Center  
* NASA's Wallops Island Flight Facility  
* Social Science Research Center  
* Technology Applications Center  
* Thomas Jefferson Laboratory  
* Virginia Center for Innovative Technology  
* Virginia Modeling, Analysis and Simulation Center  
* Virginia Spaceflight Center

Hovedbiblioteket er Patricia W. and J. Douglas Perry Library, i tillegg finnes kunstbiblioteket Elise N. Hofheimer Art Library og musikkbiblioteket F. Ludwig Diehn Composers Room. De har tilsammen over to millioner objekter, inklusive både bøker, dokumenter og magasiner.

## Referanser


## Eksterne lenker
* 
* Maritime Institute
* ODU bibliotektjenester
Antony Dupuis

**Antony Dupuis** (født 24. februar 1973) er en fransk tennisspiller. Han regner hardcourt og grus som favoritt dekker, og forehand og serve som sine beste slag. I 2006 testet han positivt på Salbutamol, og ble suspendert i to og en halv måned.

## Singel Titler

## Referanser

## Eksterne lenker
*
Pulsklokke

En **pulsklokke** er et redskap til å teste en utøvers hjertefrekvens under trening. Apparatet består av et spesielt, digitalt armbåndsur – og et «pulsbelte», en plastrem som festes rundt brystet. I pulsbeltet ligger to elektroder, som plukker opp idrettsutøverens pulsslag og sender disse via radio til mottageren i klokken. Hjertefrekvensen vises på displayet og lagres i klokken. 

## Eksterne lenker
*
Qvales ensemble

**Qvales ensemble** er et norsk viseband fra Bergen ledet av . Bandet ga ut debutplaten *Grønn* på Kirkelig kulturverksted våren 2004 med musikk av Frode Qvale og tekster av Gunnar Roalkvam. Platen ble produsert av Stian Carstensen og Frode Qvale.

## Medlemmer
* : trompet og hovedvokal
* Stein Inge Brækhus: trommer
* : kontrabass
* : gitar
* : piano
* : kor

## Eksterne lenker
*
Con amore

**Con amore** (italiensk) for *med kjærlighet* er et – opprinnelig – musikkuttrykk som er glidd inn i dagligspråket.

Å spille *con amore* vil si å legge mere følelser og inderlighet i fremføringen enn å bestrebe seg på å være absolutt noteriktig. Også komponister kunne sette dette inn i notebladet for utvalgte avsnitt av følelsesladet musikk. Det kan også bety at en utøver velger repertoar ut fra sine verdier og preferanser, uten hensyn til hva som måtte ønskes av den som bestiller musikk. I det daglige vil uttrykket kunne beskrive en persons forhold til en hobby, eller et spesielt engasjement i et fag.

Et tilsvarende uttrykk fra amerikansk engelsk er «For the hell of it» om noe som bare «måtte» gjøres slik.
## Referanser
Strykejern

**Strykejern** er betegnelse på et husholdningsredskap som brukes til å stryke klær for å fjerne krøller og bretter. 

Strykejern ble tidligere laget i støpjern og ble da varmet opp i ovn, og etterhvert bestod strykejernet av en jernkasse som det ble fylt glødende kull oppi. Etter andre verdenskrig dominerer de elektriske strykejern av rustfritt stål eller aluminium fullstendig. Mange inneholder i dag en innebygget vannbeholder med dusjeanordning, som brukes til at fukte klærne som strykes.

## Eksterne lenker
*
Fotball under Sommer-OL 1976

**Fotball under Sommer-OL 1976**. Fotball var med på det olympiske programmet for 16. gang under OL 1976 i Montréal. Tretten lag deltok, etter at tre lag fra Afrika  besluttet å boikotte lekene. Turneringen ble avviklet mellom 18. og 31. juli. Øst-Tyskland beseiret Polen med 2-1 i finalen og ble olympiske mestere i fotball.   

## Medaljer

## Kvartfinaler

## Semifinaler

## Finaler

## Eksterne lenker
* Resultater og profilside  på sports-reference.com
Østernvann

**Østernvann** er et vann ovenfor Fossum i Bærum kommune i Akershus. Vannet ligger under Brunkollen i Bærumsmarka. Innsjøen er oppdemmet, og tilhører Sandviksvassdraget. Det er badeplass ved vannet.

Like ved Østernvann ligger Svenskehølet og Løvenskioldbanen.

Vannet har tidligere vært drikkevann for deler av Bærum. Største dybde er 29 meter.

## Skulptur
Øst for vannet står en bjørneskulptur laget av Skule Waksvik i 1997.

## Referanser




## Eksterne lenker
*
Ahlefeldt

**Ahlefeldt** er en gammel holstensk adelsslekt, som har spilt en viktig rolle i Danmarks og Slesvigs historie.

Frederik Ahlefeldt (død 1686) ble i 1665 tysk riksgreve og i 1672 dansk lensgreve, og ervervet grevskapet Langeland. Hans oldebarn grev Christian arvet grevskapet Laurvig (Larvik) i Norge, og fikk i 1785 kongelig bevilling til å føre tittelen greve av Ahlefeldt-Laurvigen.

Geheimeråd Burchard Ahlefeldt til Eskilsmark fikk 1672 patent som dansk greve, og slekten samlet store besittelser: Olpenæs (*ved [[Kappel]]*), Ludvigsborg (*på halvøya [[Schwansen|Svans]]*), Königsförde-Lindau (*ved [[Eiderkanalen|Ejderkanalen]]*), grevskapet Langeland med Tranekær Slot, stamhusene Ahlefeldt (Broløkke) og Lundsgaard,
baroneti Lehn, stamhuset Egeskov, herregårdene Eriksholm, Fjellebro, Hjortholm, Møllerup, Skovsbo og Ulstrup Slot. 

## Referanser


## Eksterne lenker
*
Gyldenstierne

**Gyldenstierne** eller **Gyldenstjerne**, i Sverige **Gyllenstierna**, er en skandinavisk, opprinnelig dansk, adelsslekt. 

I *[[Hamlet]]* refererer William Shakespeare til slekten, samt til en annen kjent dansk adelsslekt, Rosenkrantz, i det Hamlets to følgesvenner heter *Guildenstern* og *Rosencrantz.*

## Navn
Navnet er hentet fra slektsvåpenet som i skjoldet har på blå bunn en gyllen stjerne.  

## Opprinnelse og utbredelse
Slektens første kjente medlem er ridder Niels Eriksen til Ågård i Jylland, som omtales i 1314. Slektsmedlemmer har senere spilt en fremtredende rolle i Danmarks, Sveriges og Norges historie. I Danmark er slekten utdødd i mannslinjen allerede i 1729.

Den danske ridderen Mogens Henriksen Gyldenstierne (død 1569) var lensherre på Akershus fra 1527, og hans etterfølger var den danske slektningen Erik Olufsen Gyldenstierne (død 1536). Den danske riksråden Axel Gyldenstierne (ca. 1542–1603) var stattholder i Norge 1588–1601.

Til Sverige kom slekten på 1400-tallet med riksråden Erik Eriksson till Fågelvik. Flere grener av slekten fikk adelstitler som friherre og greve. En rekke medlemmer av slekten har hatt framstående stillinger i svensk samfunnsliv gjennom historien og bl.a. eid Steninge slott.

## Slektsvåpen
Etter middelalderen har slekten i Sverige brukt våpenmerker med sammensatte skjold, flere hjelmer med hjelmtegn, skjoldholdere, rangkroner  og annet heraldisk utstyr.

File:Christina Gyllenstierna relief 2009 West Aros.jpg|Slektsvåpenet står her for Kristina Nilsdotter Gyllenstierna, gift med Sten Sture den yngre, på altertavle i  Västerås domkirke
Bilde:Gyllenstierna_Björkesund_G45.jpg|Gullstjernen i skjoldet med tillegg av ytre praktutstyr, for de svenske grevene *Gyllenstierna af Björkesund och Helgo*
Bilde:Gyllenstierna Steninge G34.jpg|Kvadrert hovedskjold med stjernen i hjerteskjoldet, for de svenske grevene *Gyllenstierna af [[Steninge]]*



## Se også
* Danske adelsslekter
* Norske adelsslekter
* Svenske adelsslekter

## Litteratur
* Anders Thiset og P.L. Wittrup: *Nyt dansk Adelslexikon*, København 1904
* Sven Tito Achen: *Danske adelsvåbener*, København 1973
* Jan Raneke: *Svensk adelsheraldik*, Malmö 1990 
* Anders Bjønnes m.fl. (redaktører): *Segltegninger fra [[hylling]]ene i Norge 1591 og 1610*, utgitt av Norsk Slektshistorisk Forening, Oslo 2010, side 219 (Henrich Gyldenstierne til Ågårds våpensegl fra 1591)
Bergkrystall

**Bergkrystall** er betegnelsen på klare og gjennomsiktige krystaller av kvarts. De er vanlige i hydrothermale ganger, der varmt vann på flere hundre grader med oppløste mineraler har strømmet gjennom sprekker og hulrom i bergarten og dannet utfellinger av kvarts og andre mineraler. I disse såkalte drusene i berget er krystallene blitt dannet som geometriske søyler.

Bergkrystall er en pryd- og smykkestein, men er ganske vanlig i Norge og ikke særlig verdifull. Den ble brukt i steinalderen, men det er vanskelig å fastslå i hvilket omfang. Man har ved utgravninger funnet redskaper av bergkrystall. Senere i vikingtiden ble bergkrystall slipt og brukt som perler og amuletter. 

Den romerske vitenskapsmannen Plinius den eldre trodde bergkrystall var permanent, frosset is. («*[[Regn]]vann og ren [[snø]] er absolutt nødvendig for at den skal dannes, og derfor tåler den ikke varme, men kan bare brukes for å holde væsker som drikkes kalde.*») Etter renessansen ble bergkrystall omfattet med større interesse på grunn av sin evne til å splitte lys i spektrum i 60° vinkel. Industriell produksjon av produkter av kvarts og bergkrystall har foregått i et par hundre år.

Noen steder er krystallene lange og smale, andre steder tykke og korte, ved noen forekomster har krystallene karakteristiske striper på overflaten, eller bestemte flater er redusert eller fremhevet. Slik får de en særpreget form fra sted til sted, ettersom trykk, temperatur og kjemiske forhold varierer. Krystaller kan vokse seg store når de får tid på seg. Ofte har store krystaller grodd i flere omganger, etter hvert som de har fått ny «næring» - mer supervarmt vann som kvarts løses opp i. I fantomkrystaller kan man se en eller flere krystaller inne i en krystall. Ofte kan bergkrystaller også ha særegne inneslutninger, som for eksempel tynne nåler av rutil på kryss og tvers inne i krystallene.

I folketroen ble bergkrystall kalt **dvergstein**, ettersom man tenkte seg at det var dvergene som smidde den. Budeier kunne skjære hull i melkebøtten og sette en «dvergnagle», dvs. en propp av gjennomsiktig «dvergstein», i hullet. Tussene trodde da hullet var åpent, og at melken ville renne ut. Da tok de seg ikke bryet med å hindre budeiene i melkingen.

## Funn
I Norge er bergkrystall funnet på en rekke lokaliteter, som i Bardu, Drammen,Evje, Halden, Hardangervidda, Hattfjelldal, Haukelifjell, Lierne, Målselv, Norefjell, Tinn og Valdres.

Troen på «dvergsmier» er opphav til stedsnavn som Dvergasteinsbotn på Hardangervidden og gården Dvergsten ved Brandbu.

## Referanser


## Kilder
**Norsk steinbok: norske mineral og bergartar* av Torgeir T. Garmo, Universitetsforlaget, 1995
Klemetsrud skole

**Klemetsrud skole** er en 1&ndash;7 skole (Barneskole) beliggende på Klemetsrud i bydel Søndre Nordstrand. Den ble åpnet i 1867.

Skolen er en Connect-skole. Skolen har en årlig tradisjon med tur til Hudøy leirskole i regi av elevenes foresatte.

## Rektorer
* 2021-: Anna Lekse
* 2017-2021: Arild Johnsen (til Ila skole)
* –2007: Unni Holsve (til Lambertseter skole)

## Eksterne lenker
*
Fuglsetfjorden

**Fuglsetfjorden** er en fjordarm på sørsiden av Sognefjorden i Høyanger kommune i Sogn og Fjordane. Den strekker seg omtrent 8 kilometer fra innløpet og inn til bygda Førde som ligger i fjordbotnen.

## Referanser
Nico Widerberg

**Nicolaus Magnus «Nico» Widerberg** (født 7. oktober 1960 i Oslo) er en norsk billedkunstner, fortrinnsvis billedhugger og maler.

Widerberg er utdannet ved Statens håndverk- og kunstindustriskole og Statens kunstakademi i Oslo.

## Privatliv
Nico Widerberg er sønn av den avdøde maleren Frans Widerberg og bror til Thomas Widerberg. Han er gift med kunstneren Camilla Coucheron, og far til fire barn.

## Om kunsten
Widerberg arbeider med skulptur, i stein (blant annet granitt og diabas), bronse og glass, med oljemaleri og med grafikk. Sentralt i Widerbergs kunst står avpersonifiserte menneskeframstillinger, hoder og torsoer. Han arbeider innenfor den klassiske, figurative tradisjon. Han har uttalt at det han prøver å formidle med sitt kunstuttrykk, er en stemning, en opplevelse av tilstedeværelse.

## Utstillinger, samlinger og oppdrag

Nico Widerberg har siden debuten i 1984 hatt nærmere 30 separatutstillinger, deltatt på over 40 kollektive utstillinger og hatt over 50 utsmykningsoppdrag, både nasjonalt og internasjonalt. Blant de mest profilerte utsmykningene er monumentene av Thor Heyerdahl og Trygve Lie, utsmykning av Regjeringsbygget, Gardermoen hovedflyplass, Aker Brygge, samt skulpturen «Pillar Man» ved Northumbria University i Newcastle i 2004.

Nico Widerberg er innkjøpt av flere offentlige og private samlinger i inn- og utland, blant annet Losby Gods, Refsnes Gods og Engø Gård. Han er representert med granitt-skulpturen *Tid* ved Kistefos-Museets skulpturpark.

Han har gjentatte ganger hatt separatutstillinger i Galleri Haaken i Oslo med både maleri og skulptur.

Etter terrorangrepene i Norge 22. juli 2011 ble Widerbergs minnesmerke over de omkomne reist 53 steder i Norge, etter en anonym pengegave.

## Referanser


## Eksterne lenker
* Nico Widerbergs hjemmeside
* Nico Widerberg i listen.no, bilder og utstillingshistorikk
*
Kjelsås skole

**Kjelsås skole** er en 1&ndash;7 skole (barneskole) beliggende på Kjelsås i bydel Nordre Aker i Oslo. Skolen ligger nær Maridalsvannet, Norsk Teknisk Museum, og Kjelsås stasjon.

## Historie
Den første Kjelsås skole lå i Kjelsåsveien 111, og ble åpnet i 1881. Denne skolen ble nedlagt i 1905, og elevene ble overført til Grefsen skole. I 1914 kom behovet for en ny og større skole på Kjelsås. Tomt ble kjøpt av Kjelsås gård og i januar 1917 ble skolen tatt i bruk. Bygget er det som i dag kaller "Gamlebygget". Bygningene etter den gamle skolen ble bygget om til lærerbolig.

Det var rundt 200 elever på den nye skolen, men allerede i 1920 var antall elever økt til 309. Høsten 1933 ble skolen utvidet med fløy til vaktmesterbolig, gymnastikksal, bad, tegnesal, sløydsal, skolekjøkken og tre nye klasserom. Skolens elevtall fortsatte å stige og det ble satt inn brakker før det i 1959 kom nok et påbygg. Skolen hadde da ca. 775 elever. I 1979 ble skolens ungdomstrinn skilt ut med flere spesialrom, samlingssal og ny idrettshall. Fra 1997 og seksåringenes inntog i skolen, ble Kjelsås en ren barneskole. I 2007 var det behov for rehabilitering av bygget fra 1959, og skolen fikk et fleksible lokaler med åpne romløsninger.

11. oktober 2010 ble skolens elever omplassert til brakker ved Engebråten skole og en omfattende ombygging ble iverksatt. Høsten 2012 stod en ny skole klar med plass til mer enn 800 elever. Skolen har ny fleridrettshall og to barnehager er integrert i bygget. Gamlebygget ble renovert innvendig, med en ny skolegård utenfor for 1.-4. klasse. Store deler av bygningen unntatt gamlebygget ble revet og erstattet med et nytt hvor blant annet flerbrukshallen er. I den nye bygningen finner man også biblioteket med et fortellerrom, skolens aula, nesten alle kontorene, en barnehage og klasserom for 5.-7. klasse og halve 4. klasse. Nord for den nye bygningen ble det bygget en ny skolegård for 5.-7. klasse. Den består blant annet av et klatrestativ, løpebane og fotballbane.

Skolens «Tusenfryd» var en egen avdeling med barn med autisme, hvor barna fikk en egen hjelpelærer. Denne klassen har nå skiftet navn til S-klassen, og svært mange barn fra hele Oslo går på Kjelsås skole på grunn av dette tilbudet. Det er også en friluftslivgruppe for barn som trenger å være i mye aktivitet.

## Rektorer
Rektor ved Kjelsås skole har siden 2016 hatt administrativt ansvar for Maridalen skole, men assisterende rektor der. 
* 2020-: Henriette Randsborg (fra Trosterud skole)
* 2008-2020: Mette Rasmussen


Kjelsås_skole_inngangsparti_sett_fra_sør_2021.jpg|Skolens inngangsparti sett fra sør 2021
Kjelsås_skole_ny_fløy_sett_fra_øst_2021.jpg|Kjelsås skoles nyere fløy sett fra øst2021
Kjelsås_skole_ny_fløy_sett_fra_nord_2021.jpg|Kjelsås skoles nyere fløy sett fra nord 2021


## Referanser


## Eksterne lenker
* 
*
Fotball under Sommer-OL 1980

**Fotball under Sommer-OL 1980**. Fotball var med på det olympiske programmet for 17. gang under OL 1980 i Moskva. Seksten lag deltok og turneringen ble avviklet mellom 20. juli og 2. august. Tsjekkoslovakia beseiret Øst-Tyskland med 1-0 i finalen og ble olympiske mestere i fotball.  var kvalifisert for dette sluttspillet, men boikottet lekene i likhet med en rekke andre vestlige land.

## Medaljer

## Kvartfinaler

## Semifinaler

## Finaler

## Medaljevinnerne

## Eksterne lenker
* Resultater og profilside  på sports-reference.com
Knut Wicksell

**Johan Gustaf Knut Wicksell** (født 20. desember 1851 i Stockholm, Sverige, død 3. mai 1926) var en svensk økonom og politisk aktivist.

Han ble født i Stockholm, hvor faren hans drev grønnsakshandel. Wicksell gikk på gymnaset der før han i 1869 reiste til Uppsala for å studere filosofi og matematikk. Her oppnådde han graden fil.kand. med fagkretsen historie, teoretisk filosofi, latin, matematikk, nordiske språk og astronomi. 

Wicksell var både en av de viktigste bidragsyterne til utviklingen av økonomisk analyse slik vi kjenner den i dag og en av Skandinavias aller fremste økonomer gjennom tidene. Særlig sentral var han for utformingen av det vi vanligvis omtaler som makroøkonomi. Innenfor pengepolitisk forskning og teori om konjunktursykler blir han fremdeles regelmessig referert til. 

Fra 1889 var han samboer med den norske kvinnesaksforkjemperen Anna Bugge Wicksell (1862–1928).

## Referanser
Fotball under Sommer-OL 1984

**Fotball under Sommer-OL 1984**. Fotball var med på det olympiske programmet for attende gang under OL 1984 i Los Angeles. Seksten lag deltok og turneringen ble avviklet mellom 29. juli og 11. august. Frankrike beseiret Brasil med 2-0 i finalen og ble olympiske mestere i fotball.  deltok i gruppespillet etter at en rekke kommuniststater valgte å boikotte lekene. Norge fikk derfor Øst-Tysklands plass. Etter de innledende kampene mot Chile (0-0), Frankrike (1-2) og Qatar (2-0) kom Norge på tredjeplass i sin gruppe og var dermed utslått.  

## Medaljer

## Kvartfinaler

## Semifinaler

## Finaler

## Eksterne lenker
* Resultater og profilside  på sports-reference.com
Kaluga

:*Denne artikkelen er om den russiske byen. For fisken med samme navn, se [[Kalugastør]].*

**Kaluga** (russisk: Калу́га) er en by og administrativt senter i Kaluga oblast i Russland. Den ligger ved elva Oka, rundt 170&nbsp;km sørvest for Moskva. Innbyggertall: 334&nbsp;751 (folketelling 2002), 311&nbsp;319 (folketelling 1989).

## Historie
Kaluga ble grunnlagt på midten av 1300-tallet som en grensefestning ved Storfyrstedømmet Moskvas sørvestre grense. Den ble første gang nevnt i historiske dokumenter i 1371. I middelalderen var Kaluga en mindre bosetning eid av Vorotynskij-fyrstene, hvis familiegods ligger sørvest for dagens by. På 1700-tallet vokste bosetningen til en handels- og administrasjonsby. Under krigen mot Napoleon i 1812 var Kaluga hovedkvarter for general Mikhail Kutuzov. 

Under andre verdenskrig var Kaluga okkupert av Tyskland fra oktober 1941, men ble gjenerobret av Den røde armé allerede i desember 1941.

Kaluga er kjent for sin mest berømte innbygger, Konstantin Tsiolkovskij, en pioner innen rakettvitenskapen, som anses som den russiske romfartens far. Han begynte sin karriere som skolelærer i Kaluga. Tsiolkovskij grunnla i 1892 et institutt for fysikk i Kaluga. Hans tidligere bolig er i dag et viktig russisk romfartsmuseum, dedikert til hans teoretiske prestasjoner og deres praktiske bruk innen moderne romforskning.

## Økonomi
Kaluga har i de seneste år blitt et av sentrene for Russlands bilindustri, etter at flere utenlandske produsenter har bygget fabrikker i området.

I mai 2007 kunngjorde Volkswagen at de ville bygge en bilfabrikk i Kaluga. Det var forventet at investeringen ville ligge på over 370 millioner euro. Fabrikken vil begynne produksjon av Skoda Octavia i 2008, og vil i 2009 starte produksjon av VW-modellene Passat, Touareg og Polo. Fabrikken er planlagt for en produksjon på 115&nbsp;000 biler pr år.

15. oktober 2007 begynte Volvo byggingen av en ny lastebilfabrikk, beregnet å stå ferdig tidlig i 2009. Fabrikken forventes å ha en kapasitet på 10&nbsp;000 Volvo- og 5&nbsp;000 Renault-lastebiler.

12. desember 2007 kunngjorde PSA Peugeot Citroën sin beslutning om å bygge en ny bilfabrikk i Kaluga, beregnet ferdigstilt i 2010. Fabrikken er beregnet for produksjon av mellomstore biler.

28. desember 28 2007 kunngjorde Mitsubishi Motors at de hadde til hensikt å bygge en fabrikk i Kaluga med en årlig produksjonskapasitet på 50&nbsp;000 biler.

## Transport
Kaluga er knyttet til Moskva via jernbane og den historiske «Kalugaveien», som i dag er hovedveien E105. Kaluga Grabtsevo lufthavn ligger 6&nbsp;km nordøst for byens sentrum.

## Kjente personer fra Kaluga
* Konstantin Tsiolkovskij, rakettforsker
* Imam Sjamil, avarisk politiker

## Referanser


## Eksterne lenker
* 
* Regional informasjon
* Offisielt nettsted for Tsiolkovskij-museet
* Forum Kaluga
Martin Selmayr

**Martin Selmayr** (født 1970 i Bonn) er en tysk jurist. Han var fra 1. mars 2018 til 2019 generalsekretær i Europakommisjonens generalsekretariat. Selmayr var fra 2014 til 2018 stabssjef for Europakommisjonens president, Jean-Claude Junker. I 2019 ble han utnevnt som EUs faste representant i Østerrike. 

## Bakgrunn og virke
Selmayr er utdannet jurist ved universiteter i Genève, Passau og London, og har studert ved University of California, Berkeley. Selmayr har hatt en rekke posisjoner som kommunikasjonsdirektør for større tyske og europeiske selskaper. Han var jurist i Den europeiske sentralbanken 1998-2000, og i IMF 2000-2001. Selmayr ble i 2001 juridisk rådgiver i forlaget Bertelsmann Verlag, fra 2003 leder av Brussel-kontoret. Fra 1. november 2004 var han talsmann for EU-kommissær Viviane Reding. Han foreleser også i EU-rett ved universitetene i Passau og Saarbrücken.

## Referanser


## Eksterne lenker

* EU truer uvillige mobilselskaper
* Martin Selmayr CV